เรื่องร้องเรียน: มีการจัดคอนเสิร์ตตรงข้ามตลาดบวร ในเคหะชุมชนร่มเกล้าทุกเดือนและเปิดเพลงเสียงดังมากหลัง 4 ทุ่ม จนได้ยินเสียงดนตรีโดยเฉพาะเสียงเบสและเสียงกลองเข้ามาถึงในบ้านฝั่งร่มเกล้าซอย 13 ซึ่งต้องทนมาอย่างนี้ตั้งแต่ต้นปี และมีการจัดคอนเสิร์ตแบบนี้ทุกเดือน ทำให้นอนไม่ได้จนกว่าคอนเสิร์ตจะเลิกตอนเที่ยงคืน รบกวนการใช้ชีวิตของประชาชน เคยแจ้ง 191 ไปแล้ว ก็เงียบได้แค่ 2 เดือน เดือนนี้ก็กลับมาดังใหม่ ฝากเข้าไปจัดการควบคุมอย่างจริงจังด้วยค่ะ เพราะถ้าจะจัดแบบนี้ทุกเดือน แล้วเปิดลำโพงเสียงดังแบบนี้ตลอด คนอื่นเดือดร้อนค่ะ
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบังได้ตรวจสอบแล้วพร้อมทั้งได้ออกหนังสือแนะนำของเจ้าพนักงานให้ปรับลดเสียงลงเพื่อไม่ก่อให้เกิดความเดือดร้อนแก่ผู้พักอาศัยใกล้เคียง  ทั้งนี้ ปัจจุบันไม่มีการจัดงานแล้ว
ความเห็นของผู้แจ้ง: ขอบคุณ จนท สนง เขตและผู้เกี่ยวข้องที่เข้าไปแก้ปัญหาให้ค่ะ และขอบคุณ จนท ตร สน ร่มเกล้า ที่เข้าไปช่วยแจ้งให้ทางผู้จัดงานเบาเสียงให้ทุกครั้งที่โทรไป 191 ค่ะ เหตุผลที่แจ้งเข้ามาเพราะแจ้ง 191 ไปหลายรอบในหลายเดือนที่ผ่านมาแล้ว แล้วรู้สึกว่าถ้าทางเจ้าของสถานที่กับผู้จัดงานสามารถควบคุมเสียงได้ตามมาตรฐานทุกครั้งที่จัด (ทุกเดือน) ก็จะไม่เดือดร้อนคนที่อยู่ในละแวกใกล้เคียง และทำให้ไม่ต้องโทร 191 รบกวนเจ้าหน้าที่ ตร ทุกเดือนค่ะ ยังไงขอรบกวน จนท ตรวจสอบเวลามีงานรอบหน้าๆ ด้วยนะคะ เพราะผู้จัดเหมือนจะหมุนเวียนไปทุกรอบค่ะ และไม่แน่ใจว่าเจ้าของสถานที่ได้มีการทำความเข้าใจและควบคุมการใช้เสียงของผู้จัดงานทุกเจ้ารึเปล่าค่ะ ขอบคุณมากนะคะ
พื้นที่: แขวงคลองสองต้นนุ่น เขตลาดกระบัง กรุงเทพมหานคร